बे बायदि खालामनायखौ नुनानै गामिनि सासे आइजोआ हेंथा होफैनायाव आइजोखौबो नाख्रांना आथिंजों जोयो होननानै मिथिदों৷ जाथाया दावराव-दावसि जानायलाय मेलाबो थुंगियो आरो बनजार दैमारिनि मददगिरिफोरा गामिनि राइजो राजाफोरखौ सिगि-सग’ खालामनानै हुमखि होलाङो। बिपिएफनि मावफारियाफोरा खोला भारतनि सिनेमानि फावखुंगुर बायदि दामगोसा गारि लानानै लारि-लारि जायखार लाङो৷ उनाव खोथाया गेवसारनायलाय इउपिपिएलनि गोबां हेफाजाबगिरिफोरा जाथाय जानाय जायगासिम नुजाफैयो आरो बनजार दैमारिनि बे बादि नेहाथ खामानि मावनायखौ बयबो मुगैयो आरो सोंखारिनानै बेबादिनिफ्राय जानगाराव थानो हुमखि होयो৷